Neuvoston asetus (EY) N:o 2212/2003, annettu 17 päivänä joulukuuta 2003, lopullisten polkumyyntitullien käyttöönotosta tiettyjen Kiinan kansantasavallasta ja Thaimaasta peräisin olevien raudasta tai teräksestä valmistettujen putkien liitos- ja muiden osien tuonnissa Taiwanista riippumatta siitä, onko ne ilmoitettu tullille Taiwanista peräisin olevina, annetun asetuksen (EY) N:o 964/2003 muuttamisesta



Virallinen lehti nro L 332 , 19/12/2003 s. 0003 - 0004



Neuvoston asetus (EY) N:o 2212/2003, annettu 17 päivänä joulukuuta 2003, lopullisten polkumyyntitullien käyttöönotosta tiettyjen Kiinan kansantasavallasta ja Thaimaasta peräisin olevien raudasta tai teräksestä valmistettujen putkien liitos- ja muiden osien tuonnissa Taiwanista riippumatta siitä, onko ne ilmoitettu tullille Taiwanista peräisin olevina, annetun asetuksen (EY) N:o 964/2003 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon toimenpiteistä, joita yhteisö voi toteuttaa polkumyyntitoimenpiteiden tai tukien vastaisten toimenpiteiden ja suojatoimenpiteiden yhteisvaikutuksen yhteydessä, 6 päivänä maaliskuuta 2003 annetun neuvoston asetuksen (EY) N:o 452/2003(1), ottaa huomioon ehdotuksen, jonka komissio on tehnyt kuultuaan polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(2), jäljempänä "perusasetus", 15 artiklalla perustettua neuvoa-antavaa komiteaa, sekä katsoo seuraavaa: (1) Neuvosto muutti 16 päivänä toukokuuta 2003 annetulla asetuksella (EY) N:o 778/2003(3) muun muassa neuvoston asetuksia (EY) N:o 584/96 ja (EY) N:o 763/2000 tiettyihin raudasta tai teräksestä valmistettuihin putkien liitos- ja muihin osiin, jotka ovat peräisin Kiinan kansantasavallasta tai Thaimaasta tai jotka tuodaan Taiwanista riippumatta siitä, onko ne ilmoitettu tullille Taiwanista peräisin olevina, sovellettavien polkumyyntitoimenpiteiden osalta. Säännöksillä haluttiin varautua tilanteeseen, jossa kyseisestä tuonnista on maksettava myös lopullisten suojatoimenpiteiden käyttöönotosta tiettyjen terästuotteiden tuonnissa 27 päivänä syyskuuta 2002 annetussa komission asetuksessa (EY) N:o 1694/2002(4) säädettyä suojatullia. (2) Näissä olosuhteissa katsottiin, että jos polkumyyntitulli on pienempi tai yhtä suuri kuin suojatulli, polkumyyntitullin maksaminen ei ole aiheellista. Tilanteissa, joissa polkumyyntitulli on suurempi kuin suojatulli, pidettiin tarkoituksenmukaisena, että polkumyyntitullista olisi maksettava ainoastaan suojatullin ylittävä osa. (3) Asetuksilla (EY) N:o 584/96 ja (EY) N:o 763/2000 käyttöön otettujen toimenpiteiden voimassaoloa jatkettiin perusasetuksen 11 artiklan 2 kohdan nojalla neuvoston asetuksella (EY) N:o 964/2003(5). Asetukseen (EY) N:o 964/2003 ei kuitenkaan sisältynyt johdanto-osan 2 kappaleessa kuvatun tilanteen mukaisia säännöksiä sovellettavaksi silloin, kun tuonnista on maksettava myös suojatullia. (4) Tämän vuoksi asetusta (EY) N:o 964/2003 olisi muutettava niin, että siihen sisältyvät säännökset sovellettavaksi tilanteissa, joissa tuonnista on maksettava myös suojatullia, samaan tapaan kuin asetuksella (EY) N:o 778/2003 muutettiin neuvoston asetuksia (EY) N:o 584/96 ja (EY) N:o 763/2000, (5) Tätä asetusta olisi voitava soveltaa takautuvasti asetuksen (EY) N:o 964/2003 voimaantulopäivästä. ON ANTANUT TÄMÄN ASETUKSEN: 1 artikla Muutetaan asetus (EY) N:o 964/2003 seuraavasti: a) Lisätään 1 artiklaan seuraava kohta: "2a. Sen estämättä, mitä edellä 2 kohdassa säädetään, vapaasti yhteisön rajalla tullaamattomana -hintaan sovellettava polkumyyntitulli on seuraava, jos asianomaisen Thaimaasta peräisin olevan tuotteen tuontiin sovelletaan lisäksi komission asetuksen (EY) N:o 1694/2002(6) 1 artiklan 3 kohdan mukaista suojatullia: >TAULUKON PAIKKA>" b) 3 artiklassa ensimmäinen kohta numeroidaan 1 kohdaksi ja lisätään seuraava kohta: "2. Sen estämättä, mitä edellä 1 kohdassa säädetään ja lukuun ottamatta edellä mainittujen Chup Hsin Enterprise Co. Ltd:n, Rigid Industries Co., Ltd:n ja Niang Hong Pipe Fittings Co., Ltd:n tuottamia liitososia, vapaasti yhteisön rajalla tullaamattomana -hintaan sovellettava polkumyyntitulli on seuraava, jos asianomaisten Taiwanista tuotavien liitososien tuontiin sovelletaan lisäksi asetuksen (EY) N:o 1694/2002 1 artiklan 3 kohdan mukaista suojatullia: >TAULUKON PAIKKA>" 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 7 päivästä kesäkuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 2003. Neuvoston puolesta Puheenjohtaja G. Alemanno (1) EUVL L 69, 13.3.2003, s. 8. (2) EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 1972/2002 (EYVL L 305, 7.11.2002, s. 1). (3) EUVL L 114, 8.5.2003, s. 1. (4) EYVL L 261, 28.9.2002, s. 1. (5) EUVL L 139, 6.6.2003, s. 1. (6) EYVL L 261, 28.9.2002, s. 1.